Un tânăr în vârstă de 18 ani, din județul Ilfov, a aruncat un cocktail Molotov într-un bar din Ciorogârla deoarece pierduse bani la jocurile de noroc. Acesta a fost prins după câteva zile. Fapta a fost înregistrată inițial cu "autor necunoscut".
După identificarea tânărului, pe numele său a fost emis un mandat de arestare preventivă. Pentru comiterea infracțiunii de distrugere prin incendiere.
"La data de 24 martie a.c., în jurul orei 23:15, poliţiştii oraşului Bragadiru au fost sesizaţi de către administratorul unei societăţi comerciale cu privire la faptul că, o persoană necunoscută a distrus, prin incendiere, uşa de acces în localul situat în satul Dârvari, din comuna Ciorogârla, unde respectiva societate comercială îşi desfăşoară activitatea.
În cadrul activităţilor desfăşurate, poliţiştii oraşului Bragadiru au identificat persoana bănuită de comiterea faptei respectiv un tânăr, în vârstă de 18 ani", au informat, sâmbătă, 30 martie 2024, reprezentanții IPJ Ilfov.
Incendiatorul a folosit o sticlă umplută cu o substanță inflamabilă pe care a aruncat-o în interiorul barului care, la momentul respectiv, era deschis publicului.
Acesta a recurs la acest gest deoarece era supărat că pierduse bani la jocurile mecanice din interirul acelui bar.
Sâmbătă, 30 martie, el a fost prezentat instanţei de judecată, care a emis pe numele său mandat de arestare preventivă pentru 30 de zile, potrivit Digi 24.